पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. राजसमंद में रेलमगरा क्षेत्र के चौथपुरा गांव में मंगलवार दोपहर पिलर ढहने से दो ममेरे भाइयों की मौत हो गई और एक मासूम घायल हो गया। बच्चे कपड़े सूखाने के तार पर झूल रहे थे, जो निर्माणाधीन भवन के पिलर से बंधा था। वजन से पिलर भरभरा कर बच्चों पर आ गिरा। घटनाक्रम के बाद परिवार में मातम छा गया।
पुलिस के अनुसार चौथपुरा गांव में दोपहर एक बजे प्रवीण (15) पुत्र प्रभुलाल जाट, उसके मामा का लड़का कपासन क्षेत्र के बालड़ा गांव निवासी मेहुल (5) पुत्र राधेश्याम जाट और प्रवीण का छोटा भाई आशीष (9) कपड़े सुखाने के तार पर झूल रहे थे। इस बीच पिलर ढह गया। हादसे में प्रवीण और उसके ममेरे भाई मेहुल की घटनास्थल पर ही मौत हो गई। जबकि आशीष (9) गंभीर रूप से घायल हो गया।
मेहुल ननिहाल में गर्मी की छुट्टियां मनाने के लिए आया हुआ था। पिलर ढहने का धमाका सुनकर परिवार वाले मौके पर पहुंचे और बच्चों को मलबे से बाहर निकाला। सामुदायिक स्वास्थ्य केन्द्र पर डॉक्टरों ने प्रवीण व मेहुल को मृत घोषित कर दिया। गंभीर रूप से घायल आशीष को प्राथमिक उपचार कर उदयपुर रेफर किया है।
Photo_ChandraShekhar Gurjar
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva luo_Latn zho_Hant eng_Latn